ننګرهار د افغانی سرې میاشتې له لوری د ننګرهار ولایت د پچیر اګام ولسوالۍ په صبر او د خوګیاڼیو ولسوالۍ په پړاو سیمه کې ۴۰ نارینه او ۳۰ ښځینه رضاکارانو ته د لومړنیو روغتیایی مرستو په برخه کې پینځه ورځنی روزنیز ورکشاپ نن شنبه د ذو الحجې د میاشتې پر ۲۲مه پای ته ورسېد. بادغیس نن شنبه د ذو الحجې د میاشتې پر ۲۲مه د افغانی سرې میاشتې له لوری د بادغیس ولایت په جوند ولسوالۍ کې له ۳۰۰ سېلاب ځپلو او اړمنو کورنیو سره د خوراکی او غیر خوراکی توکو مرسته ترسره شوه. یاده مرسته چې د ترکیې هېواد له لوری چمتو شوې وه؛ هرې کورنۍ ته د ۴ قلمه مختلف النوعه غیر خوراکی توکو تر څنګ ۱۰۰ کیلو اوړه او دوه د خوراکی توکو بستې ورکړل شوې. ننګرهار نن شنبه د ذو الحجې د میاشتې پر ۲۲مه د افغانی سرې میاشتې له لوری د ننګرهار ولایت د جلال آباد ښار په ګډون په یو شمېر ولسوالیو کې د ورښتونو له امله له ۴۲۵ زیانمنو شویو کورنیو سره په ټولیزه توګه ۳،۶۱۲،۵۰۰ افغانۍ نغدی مرسته ترسره شوه، چې هرې کورنۍ ته ۸،۵۰۰ افغانۍ ورکړل شوې. پروان د افغانی سرې میاشتې له لوری د پروان ولایت په ښوونیز مرکز کې نن شنبه د ذو الحجې د میاشتې پر ۲۲مه له ۲۰ تنو زده کوونکو څخه د فن او بیان په برخه کې آزموینه واخیستل شوه. میدان وردګ افغانی سرې میاشتې د دمیدان وردګو ولایت په بېلابېلو سیمو کې د خپلو روغتیایی کارکوونکو په واسطه په تېرو ۳۰ ورځو کې ۶۰۶۶ وګړو ته روغتیایی خدمات وړاندې کړی. په یاده موده کې ۱۷۱۲ تنو ته له معاینې وروسته په وړیا توګه درمل ورکړل شوی، د ۱۷۳ ټپیانو پانسمان شوی، ۷۰۷ ښځو او ماشومانو ته بېلابېل واکسینونه تطبیق شوی، ۲۹۱۵ تنو ته روغتیایی مشورې او ۲۰۲ میندو ته له ولادت وړاندې او وروسته د ځان د روغتیا ساتنې اړوند لارښوونې شوی. همدا ډول ۲۹۹ خوارځواکو ماشومانو ته د ځانګړو خوراکی توکو د ورکړې ترڅنګ ۵۸ میندو ته د کورنۍ د تنظیم په اړه عامه پوهاوی هم ورکړل شوی.